Германски вирусолог : ЕС да побърза с одобрението за Astrazeneca Трябва да намалим заболеваемостта и да ваксинираме едновременно , казва Кристиан Дростен За разлика от безброй критици на стратегията за ваксиниране на ЕС и федералното правителство на Германия вирусологът Кристиан Дростен не смята за възможно да се направи ретроспективна оценка на процедурата при поръчката на ваксини . „ Това е толкова сложен въпрос . Трябваше ваксината да се поръчва с месеци предварително - а по това време дори не знаехте дали въпросната ваксина ще работи “ , казва той пред Berliner Morgenpost . „ Сега е практически невъзможно да се оцени това в ретроспекция “ , пояснява той . ЕС обаче трябвало бързо да навакса с ваксината от Astrazeneca , която вече е одобрена за спешна употреба във Великобритания . „ Тъй като тази ваксина може да се използва и в нормалните медицински практики . При тази ваксина нямаме специални изисквания за охлаждане ” , обясни той . За следващите шест месеца главният вирусолог на Берлинската университетска болница Charité прогнозира много противоречиви дискусии за правилния подход . Предизвикателството сега е да се контролират две неща , които действително се сблъскват едно с друго . „ Трябва да намалим заболеваемостта - и да ваксинираме едновременно . Ще стигнем до ситуация , в която сме ваксинирали големи части от рисковите групи и тогава ще има мнозина , които да казват , че вече няма причина за ограничения . Последното обаче ще бъде погрешна преценка , тъй като обикновено не можем да допуснем много високи честоти на заразените . Дори при по - младите “ , казва ученият .